Parku Kombëtar Nizhniaja Kama

Parku Kombëtar Nizhniaja Kama (Përkthimi nga gjuha ruse: Parku Kombëtar Kama e Poshtme) është një park kombëtar në qendër të Rusisë dhe ndodhet në rrethet Tukajevski dhe Jelabuzhski të Tatarstanit. Është shpallur park më 20 prill 1991 për të mbrojtur pyjet halore në brigjet e lumit Kama. Vendndodhja dhe gjeografia Parku ndahet në tri zona të veçuara. Dy prej tyre: Mali Bor dhe Tanaiavskaja Daça ndodhen pranë qytetit të Jelabugas, në bregun e djathtë të lumit Kama, ndërsa e treta, Bolshoj Bori, ndodhet në gadishull në bregun e majtë të Kamës, jashtë qytetit Naberezhnie Çelni. Brenda kufijve të parkut, lumi Kama është i ndërtuar si Rezervuari Nizhnekamsk. Bregu i djathtë i lumit është i lartë dhe me përroska. Lumi Toyma është degëzimi më i madh i Kamës brenda parkut. Bregu i majtë i Kamës është i sheshtë. Poshtë digës, gjarpërimet e Kamës, si dhe livadhet në bregun e djathtë në këtë zonë i përkasin gjithashtu parkut. Fauna Gjitarët e mëdhenj që gjenden në park përfshijnë drerin e madh, kaprollin, derrin e egër, rrisën, borsukun, kastorin euroaziatik dhe qenushin rakun. Ka disa lloje lakuriqësh nate, disa prej të cilëve janë të rrallë. Parku ka mbi 190 lloje shpendësh, 6 lloje zvarranikësh, 10 lloje amfibësh dhe 16 lloje peshqish. Flora Zonat pranë rezervuarit të Nizhnekamskut janë të mbuluara me pyje. Pyje ka gjithashtu edhe larg bregut, në formë grupimesh të izoluara. Ndër pemët më të përhapura janë pisha (65.4% e sipërfaqes pyjore), betulla (19%) dhe plepi (6%). Një pjesë e këtyre pyjeve është e mbjellë nga njeriu. Referime